Sissel Benneche Osvold

Sissel Benneche Osvold (født 4. april 1945 i Stavanger) er en norsk journalist.

Hun var journalist i Dagbladet fra 1973 til 2007. Før hun ble ansatt i Dagbladet jobbet hun i NRK. I 1989 ble hun rekruttert av ansvarlig redaktør i Dagbladet Arve Solstad til å skrive kommentarer i avisens lederavdeling. Benneche Osvold ble etter hvert mest kjent for sin faste spalte, «Sidesprang», som hun skrev fra 1990 til 2007. Der viste hun engasjement for samfunnets svakerestilte grupper.

Benneche Osvold er datter av journalisten Gerd Benneche.  Hun var gift med NRK-radiomannen Totto Osvold (1941–2023). Deres datter Katja Benneche Osvold gjorde seg bemerket i Blitz-miljøet i slutten av 1980-årene som vokalist i punkbandet Life… But How To Live It?.

 Priser  
 2003 Kirkens Bymisjons BrosteinprisKirkens Bymisjon: Sissel Benneche Osvold fikk Brosteinprisen 
 1996 Norsk riksmålsforbunds Gullpennen.
 1994 Norsk språkråds pris for fremragende bruk av norsk språk
 1992 Den store journalistprisen

 Referanser 

Kategori:Journalister i Dagbladet
Kategori:Personer fra Stavanger kommune